ดาบพิฆาตอสูร: ภาคปราสาทไร้ขอบเขต

เป็นภาพยนตร์อนิเมะญี่ปุ่นไตรภาคแนวโลดโผน-จินตนิมิตมืด สร้างจากภาค "ปราสาทไร้ขอบเขต" ของซีรีส์มังงะ พ.ศ. 2559-2563 เรื่อง ดาบพิฆาตอสูร โดยโคโยฮารุ โกโตเงะ เป็นภาคต่อโดยตรงของดาบพิฆาตอสูร ฤดูกาลที่ 4 ซึ่งเป็นซีรีส์อนิเมะทางโทรทัศน์ของชื่อเดียวกัน เรื่องราวติดตามนักล่าอสูร คามาโดะ ทันจิโร่ ในภารกิจโค่นล้มคิบุซึจิ มุซัน ต้นตอของเหล่าอสูร โดยได้รับความช่วยเหลือจากหน่วยพิฆาตอสูรทั้งหมด แต่แล้วทันจิโร่และทุก ๆ คน ถูกดึงเข้าไปที่ปราสาทไร้ขอบเขต อาณาเขตของมุซันและเหล่าอสูร เพื่อที่ฝ่ายใดฝ่ายหนึ่งจะต้องถูกล้างบางให้สิ้นซาก

อะนิเพล็กซ์ และ โตโฮ มีกำหนดฉายภาพยนตร์องก์ที่ 1 ในประเทศญี่ปุ่นวันที่ 18 กรกฎาคม พ.ศ. 2568 ขณะที่ในหลายประเทศรวมถึงประเทศไทย ครันชีโรลล์ จะจัดจำหน่ายผ่าน โซนี่พิคเจอร์สรีลีดซิง โดยประเทศไทยมีกำหนดเข้าฉายในวันที่ 12 สิงหาคม พ.ศ. 2568 โดยเข้าฉายครบทุกระบบทั้งระบบปกติ และไอแมกซ์ ภายหลังภาพยนตร์ฉายในประเทศไทย ภาพยนตร์สร้างสถิติหลายประการสูงสุดในรอบ 6 ปีหลังจากการระบาดทั่วของโควิด-19 อาทิเช่น ทำลายสถิติเดิมของ อวตาร: วิถีแห่งสายน้ำ ขึ้นเป็นภาพยนตร์ที่มียอดจองบัตรชมภาพยนตร์ล่วงหน้าสูงที่สุดทั้งในระบบปกติและระบบไอแมกซ์ และมียอดผู้เข้าชมในวันแรกสูงสุดที่เป็นประวัติการณ์นับตั้งแต่มีระบบไอแมกซ์ในประเทศไทย และเมื่อวันที่ 25 สิงหาคม พ.ศ. 2568 ภาพยนตร์ทำลายสถิติเดิมของ ผจญภัยปริศนาราชินีหิมะ ขึ้นเป็นภาพยนตร์แอนิเมชันที่ทำเงินสูงสุดในประเทศไทยตลอดกาล และเป็นภาพยนตร์อันดับ 3 ที่มียอดผู้ชมในระบบไอแมกซ์สูงที่สุด เป็นรองจาก ธี่หยด 2 และ อวตาร: วิถีแห่งสายน้ำ

 เนื้อเรื่องย่อ 
องก์ที่ 1 - การกลับมาของอาคาสะ
ขณะที่สมาชิกหน่วยพิฆาตอสูรและเหล่าเสาหลักกำลังเข้ารับการฝึกฝนเพื่อเสริมความแข็งแกร่งในการฝึกของเสาหลักเพื่อเตรียมตัวสำหรับศึกใหญ่กับเหล่าอสูร จู่ ๆ คิบุซึจิ มุซัน ก็ปรากฏตัวขึ้นที่คฤหาสน์อุบุยาชิกิ ในขณะที่ผู้นำกลุ่มนักล่าอสูรกำลังตกอยู่ในอันตราย ทันจิโร่และเหล่าเสาหลักรีบรุดไปยังสำนักงานใหญ่เพื่อเตรียมการป้องกันทันที แต่ระหว่างทางกลับถูกดึงลงไปในสถานที่ลึกลับโดยฝีมือของมุซัน ปลายทางที่พวกเขาตกลงไปคือ ฐานที่มั่นของเหล่าอสูรที่เรียกว่า ปราสาทไร้ขอบเขต และสนามรบสุดท้ายระหว่างหน่วยพิฆาตอสูรกับเหล่าอสูรก็ได้เริ่มต้นขึ้น

ชิโนบุไม่รอช้า เริ่มเดินเกมไล่ล่าอสูรไปจนถึงวังของโดมะ อสูรข้างขึ้นลำดับที่ 2 เกมการไล่ล่าจึงเปลี่ยนเป็นเกมการแก้แค้นอสูรที่ฆ่าคานาเอะแทน ชิโนบุงัดทุกกระบวนท่าใส่โดมะอย่างไม่ยั้ง แต่ก็ทำอะไรอสูรข้างขึ้นลำดับที่ 2 ไม่ได้ สุดท้ายโดมะจึงลงมือฆ่าชิโนบุอย่างเลือดเย็นและดูดกลืนร่างของเธอต่อหน้าต่อตาคานาโอะ คานาโอะจึงระเบิดความโกรธเกรี้ยวและเข้าโจมตีโดมะทันที อีกด้านเซนอิตสึหมายมั่นมุ่งหน้าเข้าหาไคงาคุ อดีตศิษย์พี่ร่วมสำนักที่ปัจจุบันมาเป็นอสูรข้างขึ้นลำดับที่ 6 พริบตาที่เซนอิตสึเจอกับไคงาคุ เซนอิตสึได้ระเบิดความโกรธเกรี้ยวที่ คุวาจิมะ จิโกโร่ อดีตเสาหลักอัสนี ได้ตัดสินใจคว้านท้องตัวเองตามลำพัง หลังจากที่รู้ว่าไคงาคุได้กลายเป็นอสูรไป เซนอิตสึไม่ให้อภัยต่อการกระทำอันต่ำช้าของไคงาคุ และปลดปล่อยกระบวนท่าที่ 7 เข้าโจมตีไคงาคุทันที พริบตาที่เซนอิตสึสามารถพิชิตชัยไคงาคุได้ เซนอิตสึได้พบกับวิญญาณของจิโกโร่เป็นครั้งสุดท้าย พร้อมสั่งเสียให้เซนอิตสึเดินหน้าใช้ชีวิตได้เต็มภาคภูมิต่อไป

ท่ามกลางศึกที่ทั้งสับสน อลหม่าน และดำเนินไปอย่างรวดเร็ว ณ สำนักงานใหญ่ของหน่วยพิฆาตอสูร อุบุยาชิกิ คิริยะ ได้เดินหน้าทำตามแผนของ อุบุยาชิกิ คางายะ โดยการร่วมมือกับอสูรยูชิโร่ให้ใช้มนต์อสูรโลหิตในการมองเห็นภายในปราสาทไร้ขอบเขตผ่านมุมมองของอีกาคาสุไก คางายะรู้แน่วแน่ว่าถ้าใช้ตัวเองเป็นเหยื่อล่อมุซัน มีโอกาสที่มุซันจะดูดกลืนเหล่านักล่าอสูรทั้งหมดให้ติดกับอยู่ภายในปราสาทไร้ขอบเขตแห่งนี้ ทางเดียวที่จะเอาชนะมุซันและออกไปจากที่นี่ได้ คือต้องตามหาผู้ควบคุมปราสาทไร้ขอบเขตซึ่งคาดว่าน่าจะเป็นอสูรตนหนึ่ง เพื่อสังหารอสูรตนนั้นและปลดปล่อยทุกคนออกสู่โลกภายนอก รวมถึงหาแหล่งกบดานของมุซันเพื่อสังหารให้สงครามจบลง แต่ไม่ว่าจะใช้วิธีไหน คำนวณแบบใด คิริยะก็ยังหาแหล่งกบดานของมุซันไม่เจออยู่ดี

แต่ระหว่างที่คิริยะกำลังไล่ล่าหามุซัน ทั้งคิริยะและยูชิโร่ต่างรับรู้ได้ว่ากำลังมีอะไรบางอย่างมุ่งหน้าไปทางนักล่าอสูรสองคน และนั่นก็คือ อาคาสะ อสูรข้างขึ้นลำดับที่ 3 ที่ต้องการเด็ดหัวทันจิโร่เพื่อล้างแค้นในสิ่งที่ทันจิโร่ได้เคยทำเอาไว้ ทั้งกิยู และทันจิโร่ จึงต้องลุยต่อสู้กับอาคาสะอย่างไม่มีทางเลือก ระหว่างต่อสู้ กิยู สามารถเปิดใช้งานปานต่อสู้ได้สำเร็จ ในขณะที่ทันจิโร่เองก็สามารถใช้การซ่อนจิตสังหารเพื่อหลบหลีกวงจรเวทของอาคาสะได้ พริบตาที่ทันจิโร่พิชิตชัยอาคาสะได้สำเร็จ และกำลังจะกู่ร้องดีใจ อาคาสะกลับได้ยินเสียงเรียกปริศนาว่า "ฮาคุจิ" ดังขึ้นอยู่ในหัว และทำให้ความทรงจำสมัยยังเป็นมนุษย์ของอาคาสะเริ่มตื่นขึ้น

หลายร้อยปีก่อน ฮาคุจิ เป็นชื่อของอาชญากรที่ใช้ชีวิตแบบปากกัดตีนถีบจนถูกตราบาปด้วยรอยสักแขนทั้งสองข้าง พริบตาที่ฮาคุจิกำลังจะยอมแพ้ต่อโลก หลังสูญเสียผู้เป็นพ่อไปอย่างไม่มีวันกลับ เคย์โซ เจ้าสำนักโซริว ได้ปรากฎตัวขึ้นและชักชวนให้ฮาคุจิมาเป็นลูกศิษย์ในสำนักของตน ฮาคุจิจึงยอมเดินทางไปเป็นลูกศิษย์ของเคย์โซ โดยหารู้ไม่ว่าอีกนัยหนึ่ง เคย์โซอยากให้ฮาคุจิช่วยดูแล โคยูกิ ลูกสาวของตนที่ป่วยไข้ได้ง่าย ฮาคุจิจึงวางทิฐิและเริ่มใช้ชีวิตอย่างสงบ จนเวลาผ่านล่วงเลยไปจนถึงวัย 18 ปี เคย์โซตัดสินใจให้ฮาคุจิสืบต่อสำนักโซริว พร้อมยกโคยูกิให้เป็นภรรยาของฮาคุจิด้วย ฮาคุจิดีใจมากที่เคย์โซยอมรับตนเป็นคนธรรมดาไม่ใช่ในฐานะอาชญากรกลับใจ จึงยอมรับการเป็นเจ้าสำนักโซริวคนถัดไป และจะคอยดูแลโคยูกิอยู่ไม่ห่าง แต่แล้วโชคชะตากลับเล่นตลกเมื่อฮาคุจิเดินทางออกไปกราบไหว้หลุมศพของบิดา ขากลับมาฮาคุจิได้รับข่าวร้ายว่าทั้งเคย์โซและโคยูกิเสียชีวิตลงแล้วทั้งคู่เพราะถูกวางยาพิษในบ่อน้ำ ฮาคุจิจึงระเบิดความโกรธเกรี้ยว บุกทำลายสำนักดาบทุกสำนักที่ตั้งตนเป็นศัตรูกับสำนักโซริว จนทางการต้องประกาศให้เขตรอบ ๆ สำนักโซริว เป็นพื้นที่ที่กำลังมีอสูรร้ายไล่ฆ่าคนอย่างเลือดเย็น มุซันที่ได้ยินดังนั้นจึงได้เดินทางมาดูกับตาว่าทำไมถึงมีอสูรปรากฎขึ้นในเขตที่ไม่ได้ปล่อยอสูรไว้จนได้พบกับฮาคุจิ ฮาคุจิที่กำลังอ่อนแรงจึงถูกมุซันทะลวงเข้าที่หัวและบังคับถ่ายเลือดให้กลายเป็นอสูร พริบตานั้นฮาคุจิได้สูญเสียความทรงจำทั้งหมด และตื่นขึ้นอีกครั้งในฐานะอสูรร้าย อาคาสะ สิ่งเดียวที่เขามีคือการตามหาคนที่แข็งแกร่งเพื่อขัดเกลาฝีมืออย่างไม่ลดละ และอาคาสะก็ได้ทำแบบนั้นมาตลอดกว่าหลายร้อยปีจนถึงปัจจุบัน

เมื่อความทรงจำของฮาคุจิเริ่มกลับคืน อาคาสะจึงเริ่มได้สติและเริ่มเรียนรู้ที่จะยอมแพ้ต่อการดวลที่เขาพ่ายแพ้ลงแล้ว แต่มุซันยังคงใช้มนต์อสูรบังคับให้อาคาสะไล่ล่าความแข็งแกร่งต่อไป อาคาสะจึงรู้ว่าสิ่งที่เขาต้องทำลายคือคนอ่อนแอที่อยู่ตรงนี้ อาคาสะจึงระเบิดพลังทำลายและต่อยเข้าที่ตัวเองอย่างไม่ยั้ง บัดนี้ อาคาสะ ได้ยอมรับความพ่ายแพ้ และพอแล้วกับการตามหาความแข็งแกร่งที่เขาตามหามาตลอด เขายิ้มให้กับทันจิโร่เป็นครั้งสุดท้าย ก่อนเลือกเดินทางไปใช้ชีวิตในโลกหลังความตายกับโคยูกิ และมอดไหม้กลายเป็นธุลีในที่สุด

พริบตานั้นเหล่าอีกาคาสุไกได้ป่าวร้องถึงชัยชนะของทันจิโร่ และกิยู ที่สามารถเอาชนะอสูรข้างขึ้นลำดับ 3 ได้สำเร็จ และในขณะเดียวกัน โคคุชิโบ อสูรข้างขึ้นลำดับที่ 1 และโดมะ ต่างก็รับรู้ถึงการเสียชีวิตของอาคาสะ การสูญเสียครั้งนี้ทำให้ทั้งคู่พร้อมเดินหน้าไล่ล่าเหล่านักล่าอสูรต่อไป

และในจุดที่มืดที่สุดของปราสาท มุซัน กำลังดูดกลืนร่างของอสูรทามาโยะกลับเข้ามาเป็นของตน พร้อมทั้งป่าวร้องว่า "ไม่ว่าจะใช้วิธีได เหล่านักล่าอสูรก็จะไม่มีวันชนะ"

 รายชื่อนักพากย์ 

รายชื่อนักพากย์ตามลำดับการให้เครดิต

ตัวละครญี่ปุ่นไทยนัตสึกิ ฮานาเอะเฉลิมพล แพทย์คดีอาการิ คิโตลักขณา นาคศิริฮิโระ ชิโมโนะกิตติธร พันธ์โคกกรวดโยชิตสึงุ มัตสึโอกะพัฒน์เตชินท์ ศศิพัฒนธาดาเรนะ อูเอดะนาราริน รัตนปราณีโนบูฮิโกะ โอกาโมโตะประภัฒน์ สินธพวรกุลทากาฮิโระ ซากูราอิภัทรวุฒิ สมุทรนาวีคัตสึยูกิ โคนิชิพิชาภพ ภัทรกูลนิยมเค็งโงะ คาวานิชิพิพัฒน์ บุญสิทธิเลิศซาโอริ ฮายามินันทนาพร ประสมศรีเค็นอิจิ ซูซูมูระไชยยงค์ กนกคุณโทโมกาซุ เซกิฎาวิล วิศาลบรรณวิทย์คานะ ฮานาซาวะนภัสวรรณ์ วัชรีวงศ์ ณ อยุธยาโทโมกาซุ ซูงิตะประภัฒน์ สินธพวรกุลอากิระ อิชิดะอภิชิต ลิขิตลิ้มปรีชาโยชิมาซะ โฮโซยะอภิชาติ สมุทคีรีมาโมรุ มิยาโนะศักราช อ่ำส้มเรียวตาโร โอกิอายุคมสรร รัตนากรบดีโทชิฮิโกะ เซกิอิทธิพล มามีเกตุยูอิจิ นากามูระลินน์รตา ชินกระจ่างกิจ
Koyuki (恋雪, )	Lynn	Rebecca Wang[8]

 กำหนดฉาย 

 ฉายในโรงภาพยนตร์ 
ภาพยนตร์มีกำหนดเข้าฉายในญี่ปุ่นโดย Toho ในวันที่ 18 กรกฎาคม พ.ศ. 2568 ขณะที่ อะนิเพล็กซ์ และ ครันชีโรล จะจัดจำหน่ายภาพยนตร์ในตลาดต่างประเทศผ่าน Sony Pictures Releasing ภาพยนตร์มีกำหนดฉายในโรงภาพยนตร์ 443 แห่งทั่วประเทศญี่ปุ่น และเป็นภาคแรกของภาพยนตร์ไตรภาคที่วางแผนไว้

 การตลาด 
ยูโฟเทเบิล สตูดิโอผู้ผลิตภาพยนตร์ได้ร่วมมือกับ เมเจอร์ลีกเบสบอล ปล่อยภาพยนตร์สั้นเพื่อโปรโมตภาพยนตร์และซีรีส์ รวมถึงการแข่งขันเปิดฤดูกาลของ เมเจอร์ลีกเบสบอล ฤดูกาล 2025 ระหว่างทีม Los Angeles Dodgers และ Chicago Cubs ที่ โตเกียวโดม ในวันที่ 18 มีนาคม โดยในภาพยนตร์สั้นดังกล่าว โฮจู โอตสึกะ ให้เสียงบรรยายเป็น  ตัวละครจากซีรีส์ และเล่าเรื่องราวเกี่ยวกับประวัติของกีฬาเบสบอลและซีรีส์เรื่องนี้

นอกจากนี้ Toho ยังเตรียมปล่อยเวอร์ชันพิเศษที่ตัดต่อใหม่ของทั้งซีรีส์เข้าฉายในโรงภาพยนตร์ญี่ปุ่นตั้งแต่วันที่ 4 เมษายน พ.ศ. 2568

หมายเหตุ

 อ้างอิง 

 แหล่งข้อมูลอื่น 



หมวดหมู่:ภาพยนตร์อนิเมะที่ออกฉายในปี พ.ศ. 2568
หมวดหมู่:ภาพยนตร์ญี่ปุ่นที่ออกฉายในปี พ.ศ. 2568
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์ญี่ปุ่น
หมวดหมู่:ดาบพิฆาตอสูร
หมวดหมู่:อนิเมะและมังงะเกี่ยวกับการล้างแค้น
หมวดหมู่:โยไกในอนิเมะและมังงะ
หมวดหมู่:ปีศาจในภาพยนตร์
หมวดหมู่:ฆาตกรรมหมู่ในบันเทิงคดี
หมวดหมู่:อนิเมะและมังงะดาร์กแฟนตาชี
หมวดหมู่:ภาพยนตร์แอนิเมชันโตโฮ
หมวดหมู่:ภาพยนตร์อนิเมะที่สร้างจากมังงะ
หมวดหมู่:ภาพยนตร์ที่มีฉากในปราสาท
หมวดหมู่:ภาพยนตร์ที่มีฉากในชั้นใต้ดิน
หมวดหมู่:ภาพยนตร์ที่มีฉากในยุคไทโช
หมวดหมู่:ภาพยนตร์อนิเมะที่มีผลต่อเนื้อเรื่องหลัก
หมวดหมู่:ภาพยนตร์ไอแมกซ์
หมวดหมู่:อะนิเพล็กซ์
หมวดหมู่:ยูโฟเทเบิล